Diari Oficial de la Generalitat Valenciana


Sumari del DOGV 8507, del 15-03-2019 (2019/2007)

RESOLUCIÓ de 13 de febrer de 2019, de la Direcció General de Medi Natural i d'Avaluació Ambiental, per la qual s'ordena la publicació de la resolució complementària (2a) a la declaració d'impacte ambiental corresponent a l'expedient 92/02-AIA Requena.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8507

Data del DOGV
:   15-03-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/2007


Data del document
:   13-02-2019

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Requena
    * impacte ambiental

RESOLUCIÓ de 13 de febrer de 2019, de la Direcció General de Medi Natural i d'Avaluació Ambiental, per la qual s'ordena la publicació de la resolució complementària (2a) a la declaració d'impacte ambiental corresponent a l'expedient 92/02-AIA Requena. [2019/2007]  
De conformitat amb l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei i 2/1989, de 3 de març, d'impacte ambiental, que estableix la publicació en el Diari Oficial de la Generalitat Valenciana de la declaració d'impacte ambiental, resolc:  
  
  
Publicar en el Diari Oficial de la Generalitat Valenciana la resolució complementària corresponent a l'expedient 92/02-AIA Requena.  
  
  
«Resolució complementària (2a) a la declaració d'impacte ambiental de 7 de febrer de 2003, de la Direcció General de Planificació i Gestió del Medi.  
Expedient: 92/02-AIA.  
Títol: ampliació de planta embotelladora.  
Situació: partida El Pinarejo, Requena (València).  
Promotor: Agua Mineral San Benedetto, SA.  
Òrgan substantiu: Servei Territorial d'Urbanisme (SNU).  
  
Antecedents  
El 7 de febrer de 2003 la Direcció General de Planificació i Gestió del Medi emet la declaració d'impacte ambiental del projecte d'ampliació de planta embotelladora, promoguda per Agua Mineral San Benedetto.  
La condició de la declaració d'impacte ambiental número 9 establia l'obligatorietat de remetre anualment a l'òrgan ambiental un informe en què incloga les analítiques realitzades a les aigües depurades, gestió realitzada als diferents tipus de residus, incloent-hi els llots de depuradora, mesures per a controlar l'emissió lumínica, mesures d'integració paisatgística, així com aportació de les autoritzacions preceptives per a l'abocament al barranc de Los Cañizos.  
El 27 de juliol de 2009 la Direcció General de Gestió del Medi natural emet resolució complementària a fi de valorar l'ampliació de la capacitat depuradora d'aigües residuals procedents de l'estació depuradora condicionada, entre altres, al compliment del programa de vigilància ambiental establit per a l'ampliació del projecte.  
  
El 25 de maig de 2010 el Servei d'Avaluació d'Impacte Ambiental emet informe a sol·licitud del Servei Territorial d'Urbanisme de València en el qual s'indica que es considera adequat el compliment del programa de vigilància ambiental si bé no s'ha procedit a integrar de manera efectiva les instal·lacions en el paisatge i per això l'ampliació de les instal·lacions i la remodelació de les zones verdes que es proposen en l'ampliació de la planta han de contribuir a la integració paisatgística de la indústria.  
El 13 de juliol de 2012 es rep en el Servei d'Avaluació d'Impacte Ambiental el resultat del programa de vigilància ambiental dels anys 2010 i 2011 i la justificació del compliment de les condicions ambientals següents:  
- Còpia de la resolució de l'autorització d'abocament d'aigües residuals al barranc de Los Cañizos en el terme municipal de Requena (València) procedent de la producció d'aigües minerals i begudes analcohòliques. D'aquesta autorització s'extrau el següent:  
(?) "A l'efecte de comprovació del compliment dels valors límit d'emissió, el titular està obligat a dur a terme un programa d'autocontrol de qualitat d'abocament, en el qual es preveja, almenys, la realització de quatre anàlisis cada any (?).  
Els resultats analítics de les mostres preses es remetran trimestralment al Servei d'Abocaments de la Confederació Hidrogràfica del Xúquer (?).  
(?) La inspecció i vigilància de les obres i control i inspecció del tractament d'aigües residuals serà exercit per la Confederació Hidrogràfica del Xúquer (?).»  
- Informe del laboratori encarregat del control dels llots de depuradora i de l'abocament d'aigües:  
«Les mostres (?) procedents de l'EDAR d'Agua Mineral Sant Benedetto no supera aquests límits (?) per això, en principi, poden ser utilitzats per a l'activitat agrària.  
Els abocaments analitzats (?) en cap cas han superat els límits d'abocament a DPH (?) del Reial decret 849/1986, (?), per tant aquests abocaments compleixen aquesta legislació i no representen cap perill per al llit receptor.»  
- Justificació de la gestió dels residus generats, inclosos llots de depuradora per mitjà d'empreses degudament autoritzades.  
- Còpia de les actes de presa de mostres (inspecció d'abocament) de l'EPSAR.  
- Justificació de mesures emprades per al control de l'emissió lumínica: es justifiquen les mesures correctores per a evitar la dispersió a l'atmosfera de llum, així com el control del flux lluminós si bé en la declaració d'impacte ambiental de 7 de febrer de 2003 s'indicava que els llums havien de ser de vapor de sodi de baixa pressió i actualment estan instal·lats llums de vapor de sodi d'alta pressió, per la qual cosa el promotor haurà d'adaptar de forma progressiva aquests llums al que disposa la declaració d'impacte ambiental.  
- Resum de l'estudi d'integració paisatgística realitzat per a l'ampliació de la planta.  
  
Consideracions de l'òrgan ambiental  
De la revisió dels resultats del programa de vigilància ambiental i els informes del resultat d'aquesta vigilància es constata que la indústria embotelladora d'aigua, en la data de remissió de la vigilància, compleix la reglamentació vigent en matèria d'abocaments d'aigües i gestió de residus.  
D'una altra banda, la resolució d'autorització d'abocament d'aigües estableix l'obligatorietat de la realització de controls en aquest sentit; la gestió dels llots per mitjà de gestor autoritzat garanteix el control d'aquests residus.  
En referència a la integració paisatgística, la indústria aplicarà el que resulte de la tramitació de l'estudi d'integració paisatgística s'hauran de complir, a més, les condicions ambientals en aquest sentit de la declaració d'impacte ambiental de 7 de febrer de 2003.  
Atesa la necessitat de no duplicar procediments ni controls dins de les administracions, entenent que l'eliminació de duplicitats no ha de suposar una disminució en la protecció del medi ambient, considerant que s'ha de tindre en compte la legislació vigent en matèria de paisatge i en matèria de reutilització d'aigües depurades, es procedeix a modificar la declaració d'impacte ambiental esmentada en el sentit següent:  
  
  
Resolució  
  
Primer  
Es procedeix a modificar les condicions ambientals següents de la declaració d'impacte ambiental de 7 de febrer de 2003:  
- La condició número 5 passa a tindre la redacció següent:  
5. S'haurà d'efectuar la integració paisatgística de les instal·lacions per mitjà de les mesures a continuació descrites i les que resulten de la tramitació de l'estudi d'integració paisatgística:  
A. Realització de pantalla vegetal per mitjà de les plantacions amb espècies autòctones i d'acord amb l'entorn, tant en les instal·lacions existents com en la que es projecten, amb densitat i altura suficient per a garantir la barrera visual que es pretén i assegurar-ne el manteniment amb regs periòdics.  
B. La utilització de colors en els acabats i revestiments de les instal·lacions que els mimetitzen amb els colors terra i ocre de l'entorn.  
  
C. L'absència de colors brillants en les instal·lacions.  
La justificació de la realització d'aquestes mesures s'haurà de realitzar en el termini de dos anys a partir de la recepció d'aquesta resolució complementària.  
- La condició número 8 passarà a tindre la redacció següent:  
8. En el programa de vigilància ambiental s'inclourà la vigilància de les aigües que resulten del procés de depuració. Aquesta vigilància es realitzarà d'acord amb el que, a aquest efecte, disposen els òrgans competents en la matèria en les autoritzacions que siguen aplicable.  
En el cas que es destine l'aigua depurada per a reg, s'haurà de tindre en compte el Reial decret 1620/2007, de 7 de desembre, pel qual s'estableix el règim jurídic de la reutilització d'aigües depurades o normativa que la substituïsca.  
9. La gestió dels llots de depuradora es realitzarà segons el legalment disposat; cada dos anys es remetrà un informe a l'òrgan ambiental en què es detalle com s'ha efectuat aquest compliment (analítiques, acceptació del residu per gestor autoritzat, etc.).  
  
Segon  
Notificar a les persones interessades que contra la present resolució, ja que és un acte de tràmit, no es pot interposar recurs; sense perjudici que puguen utilitzar-se els mitjans que en defensa dels seus drets s'estimen pertinents.  
  
Tercer  
Publicar en el Diari Oficial de la Generalitat Valenciana la present resolució complementària, d'acord amb el que es disposa en l'article 31 del Decret 162/1990, de 15 d'octubre, del Consell de la Generalitat Valenciana, pel qual s'aprova el reglament per a l'execució de la Llei 2/1989, de 3 de març, d'impacte ambiental.  
  
València, 19 de setembre de 2012.- El director general d'Avaluació Ambiental i Territorial: Juan Giner Corell.»  
  
València, 13 de febrer de 2019.- El director general de Medi Natural i d'Avaluació Ambiental: Antoni Marzo i Pastor.